**DOLOŽKA ZLUČITEĽNOSTI**

**návrhu nariadenia vlády s právom Európskej únie**

**1. Navrhovateľ zákona:** Ministerstvo životného prostredia Slovenskej republiky

**2. Názov návrhu zákona:** Návrh nariadenia vlády Slovenskej republiky, ktorým sa mení nariadenie vlády Slovenskej republiky č. 330/2018 Z. z., ktorým sa ustanovuje výška sadzieb poplatkov za uloženie odpadov a podrobnosti súvisiace s prerozdeľovaním príjmov z poplatkov za uloženie odpadov v znení neskorších predpisov.

**3. Predmet návrhu zákona je upravený v práve Európskej únie:**

a) v primárnom práve

Čl. 114 a čl. 191 až 193 Zmluvy o fungovaní Európskej únie (Ú. v. ES C 202, 7.6.2016) v platnom znení.

b) v sekundárnom práve

Smernica Rady 1999/31/ES z 26. apríla 1999 o skládkach odpadov (Ú. v. ES L 182, 16.7.1999; Mimoriadne vydanie Ú. v. EÚ, kap. 15/zv. 4)

Smernica Európskeho parlamentu a Rady č. 2008/98/ES z 19. novembra 2008 o odpade a o zrušení určitých smerníc (Ú. v. EÚ L 312, 22.11.2008) v platnom znení

Gestor: Ministerstvo životného prostredia Slovenskej republiky

c) v judikatúre Súdneho dvora Európskej únie

- navrhovaný materiál nie je upravený v judikatúre Súdneho dvora Európskej únie

**4. Záväzky Slovenskej republiky vo vzťahu k Európskej únii:**

a) lehota na prebratie smernice alebo lehota na implementáciu nariadenia alebo rozhodnutia

- predkladaným návrhom nariadenia vlády nedochádza k implementácií ani transpozícií žiadneho sekundárneho právneho aktu Európskej únie

b) informácia o začatí konania proti Slovenskej republike o porušení podľa čl. 258 až 260 Zmluvy o fungovaní Európskej únie

prebiehajúce konania o porušení zmlúv proti Slovenskej republike zo strany Európskej komisie:

- konanie o porušení zmlúv č. 2020/0486 v štádiu odôvodneného stanoviska č. C (2021) 2139 final zo dňa 9. júna 2021 týkajúce sa neoznámenia transpozičných opatrení smernice (EÚ) 2018/851;

- konanie o porušení zmlúv č. 2021/2168 v štádiu formálneho oznámenia č. C (2021) 7466 final zo dňa 12. novembra 2021 týkajúce sa nesprávnej aplikácie smernice 1999/31/ES v platnom znení a smernice 2008/98/ES v platnom znení; a

- konanie o porušení zmlúv č. 2017/2035 v štádiu odôvodneného stanoviska č. C (2019) 1264 final zo dňa 8. marca 2019 týkajúce sa nesprávnej implementácie ustanovení smernice 1999/31/ES v platnom znení.

c) informácia o právnych predpisoch, v ktorých je preberaná smernica spolu s uvedením rozsahu tohto prebratia a o potrebe prijatia ďalších úprav

- Zákon č. 79/2015 Z. z. o odpadoch a o zmene a doplnení niektorých zákonov v znení neskorších predpisov

- Zákon č. 329/2018 Z. z. o poplatkoch za uloženie odpadov a o zmene a doplnení zákona č. 587/2004 Z. z. o Environmentálnom fonde a o zmene a doplnení niektorých zákonov v znení neskorších predpisov v znení zákona č. 111/2019 Z. z.

- Vyhláška Ministerstva životného prostredia Slovenskej republiky č. 382/2018 Z. z. o skládkovaní odpadov a uskladnení kovovej ortuti v znení vyhlášky č. 26/2021 Z. z.

Prijatie ďalších úprav nie je potrebné.

**5. Návrh právneho predpisu je zlučiteľný s právom Európskej únie:** úplne